ב־15 באפריל הוכרז כי לוג'יק חתם חוזה הקלטות עם דאף ג'אם, לוג'יק פרסם הצהרה פומבית על החתימה, ובה אמר "אני נרגש לעשות את הצעד הבא בקריירה שלי. זה מדהים עבור דאף ג'אם ו-Visionary Music Group לעבוד יחד, אני מאוד גאה להיות חלק מחברת התקליטים של ההיפ הופ הכי איקונית בכל הזמנים."
2013–2014: "Under Pressure".
ב-21 באוקטובר 2014,לוג'יק הוציא לאור את האלבום "Under Pressure", האלבום מכר למעלה מ-70,000 עותקים בשבוע הראשון לאחר הופעת הבכורה במקום השני ב-Hot R&amp;B/Hip-Hop Songs.
ב-12 בנובמבר ערך לוגיק את הופעת הבכורה שלו בטלוויזיה ב-"The Tonight Show" בכיכובו של ג'ימי פאלון כאשר ביצע את "I'm Gone" לצד דה רוטס, 6ix ודי ג'יי רטוריק.
2015–2016: "The Incredible True Story" ו-"Bobby Tarantino".
ב-8 בספטמבר 2015 לוג'יק הוציא את הטריילר לאלבומו השני הקרוב, והודיע כי האלבום ייצא בסתיו 2015.
ב־22 בספטמבר 2015 לוג'יק הוציא את השיר "Young Jesus", הסינגל הראשון מתוך האלבום, בו השתתף ביג לנבו. "Like Woah" ו-"Fade Away", הסינגלים הבאים מהאלבום, יצאו ב-14 באוקטובר וב-5 בנובמבר בהתאמה. "The Incredible True Story" יצא לאור ב-13 בנובמבר 2015, האלבום הגיע למקום ה-3 בבילבורד 200, ו-135,000 מכירות בשבוע הראשון של יציאת האלבום. האלבום גם הגיע למקום הראשון במצעד ה-Hot R&amp;B/Hip-Hop Songs. זה היה גם האלבום השני של המסחרי של לוג'יק שזכה להערכה ביקורתית רחבה. כמו כן, הכריז על סיבוב ההופעות "The Incredible True World Tour", שהתקיים באביב 2016.
ב־1 ביולי 2016 לוג'יק הוציא מיקסטייפ בשם "Bobby Tarantino". המיקסטייפ כולל את הסינגלים "Flexicution" ו-"Wrist" בהשתתפות פושה טי. רוב שירי האלבום הופקו על ידי לוג'יק ו-6ix, המפיק הקבוע של לוג'יק.
2017–2018: "Everybody", "Bobby Tarantino" ו-"YSIV".
ב־29 במרץ 2017 לוג'יק חשף את הכותרת של אלבום האולפן השלישי שלו "Everybody". החדשות על אלבומו השלישי היו משותפות ונחשפו בפומבי בחשבון הטוויטר, האינסטגרם והיוטיוב של לוגיק, בצורת סרטונים שחשפו את עטיפת האלבום הרשמית שעוצבה וצוירה על ידי סם ספראט וביים אותה אנדי היינס. האלבום יצא ב-5 במאי 2017. בריאיון ל-Genius אמר לוגיק כי אלבומו הרביעי ככל הנראה יהיה האלבום האחרון שלו.
הסינגל הראשי של האלבום "Everybody", "1-800-273-8255", קיבל מאיגוד תעשיית ההקלטות האמריקאי תואר פלטינה משולשת. באוגוסט 2017, לוג'יק כיכב בסדרת הקומדיה המונפשת ריק ומורטי, והביע את עצמו כראש הכותרת של פסטיבל. בנובמבר 2017, לוג'יק הוציא את השיר "Broken People" כחלק מהפסקול של הסרט "Bright".
ב-23 בפברואר 2018, לוג'יק הוציא סינגל בשם . המשך לשיר , שיר מתוך המיקסייפ של לוגיק "Bobby Tarantino". השיר הגיע למקום 22 בבילבורד הוט 100. הסינגל הבא "Overnight" יצא ארבעה ימים לאחר מכן ב-27 בפברואר. ב-2 במרץ 2018 הוציא סינגל נוסף מהמיקסטייפ בשם "Everyday", יחד עם המפיק המוזיקלי מרשמלו. לוג'יק הכריז מאוחר יותר על המיקסייפ השישי שלו שכותרתו "Bobby Tarantino II", עם סרטון פרסומי המציג את דמויות הסדרה ריק ומורטי. ב-9 במרץ 2018 "Bobby Tarantino II" יצא לאור דרך חברות התקליטים דאף ג'אם ו-Visionary Music Group. המיקסטייפ הציג הופעות אורח של 2 צ'יינז, ביג שון וויז קליפה. ב-30 במרץ הוא הוצג בפרק הבכורה בסדרה התיעודית המקורית של נטפליקס, "Rapture".
ב-28 בספטמבר 2018, לוג'יק הוציא את אלבום האולפן הרביעי שלו, "YSIV". לפני שהוציא את האלבום, הוציא שלושה סינגלים מתוכו: "One Day", "The Return" ו-"Everybody Dies". באלבום מופיע השיר "Wu Tang Forever" הכולל את כל חברי וו טאנג קלאן.
2019–הווה: Supermarket, Confessions of a Dangerous Mind, No Pressure והפרישה.
בתחילת 2019 לוג'יק הוציא שני סינגלים מתוך אלבומו "Confessions of a Dangerous Mind," אחד הנושא את שם האלבום והשני נקרא "Keanu Reeves". זמן מה לאחר מכן הוציא רומן בשם "Supermarket" ופסקול הנושא את אותו השם. הספר הפך לרב מכר של עיתון הניו יורק טיימס. גם הספר וגם הפסקול קיבלו בדרך כלל ביקורות שליליות.
ב-10 במאי 2019 הוציא את אלבומו החמישי "Confessions of a Dangerous Mind" אשר הגיע למקום הראשון בבילבורד 200 וזכה לביקורות מעורבות.
ב-16 ביולי 2020 הכריז לוג'יק על צאת אלבומו האחרון, "No Pressure", ועל כך שזהו יהיה אלבומו האחרון, עקב פרישתו מעולם המוזיקה.
ב-19 ביוני 2021, לוג'יק פרסם בעמוד האינסטגרם שלו כי חזר ליצור מוזיקה. לאחר מכן, ב-23 ביוני, הודיע כי אסף את השירים האהובים ביותר מכל המיקסטייפים שהוציא ויצר אלבום אוסף מהשירים. לאחר הוצאת האלבום, לוג'יק הוציא ארבעה שירים נוספים וב-26 ביולי הודיע על אלבומו השביעי, "Bobby Tarantino III". ב-30 ביולי הוציא את האלבום.
ב-17 ביוני 2022, לוג'יק הוציא את אלבום האולפן השביעי שלו, Vinyl Days לביקורות חיוביות. בשירים רבים באלבום, לוג'יק מציין שהאלבום הבא שלו ייקרא College Park.
מפרצון דוארטה
מפרצון דוארטה (באנגלית: Duarte Cove) הוא מפרצון בחוף דאנקו בחצי האי האנטארקטי שבאנטארקטיקה.
רוחבו של המפרצון 6 קילומטרים, והוא חודר לפנים היבשת 4.9 קילומטרים.
פתח המפרצון מצוי דרומית נקודת קיירבה, וצפונית לנקודת רנצו.
היסטוריה.
גילוי המפרצון.
המפרצון מופה על ידי סוקרים בריטיים בשנת 1978.
מקור השם.
המפרצון נקרא על שמו של רב החובל חוזה דוארטה (José Duarte), מפקד ספינת התובלה מאייפו ("Maipo"), במסגרת משלחת החקר הצ'יליאנית האנטארקטית שחקרה את אנטארקטיקה בשנת 1949.
גוגל פיקסל
Google Pixel (בתעתיק לעברית: גוגל פיקסל) הוא מותג של מכשירים אלקטרוניים שפותחו על ידי גוגל שמפעילים את מערכת ההפעלה Chrome OS או מערכת ההפעלה אנדרואיד. מותג ה־Pixel הוצג בפברואר 2013 עם הדור הראשון של ה־Chromebook Pixel. קו המכשירים כולל מחשבים ניידים, טאבלטים וסמארטפונים, כמו גם מספר אביזרים.
טלפונים.
Pixel (הדור הראשון).
גוגל הכריזה על הדור הראשון של מכשירי פיקסל, ה־Pixel ו־Pixel XL, ב־4 באוקטובר 2016 במהלך אירוע #MadeByGoogle. גוגל הדגישה את המצלמה בשני הטלפונים, שדורגה כמצלמת הסמארטפון הטובה ביותר באתר DxOMarkMobile עם 90 נקודות עד ש־HTC הוציאה את ה־U11, שגם קיבל 90 נקודות. זה נובע במידה רבה מאופטימיזציות תוכנה כמו HDR+. מכשירי Pixel כוללים גם אחסון ענן בלתי מוגבל לתמונות ב־Google Photos.
Pixel 2.
גוגל הכריזה על סדרת Pixel 2, הכוללת את Pixel 2 ואת Pixel 2 XL, ב־4 באוקטובר 2017.
Pixel 3.
גוגל הכריזה על ה־Pixel 3 ו־Pixel 3 XL באירוע שהתקיים ב־9 באוקטובר 2018, לצד מספר מוצרים נוספים. המכשירים מריצים את מערכת ההפעלה אנדרואיד 9 פאי.
Pixel 3a.
ב־7 במאי, ב־I/O 2019, גוגל הודיעה על Pixel 3a ועל Pixel 3a XL, חלופות תקציביות לשני מכשירי ה־Pixel 3 המקוריים.
Pixel 4 &amp; 4 XL.
ב־15 באוקטובר 2019, גוגל הודיעה על Pixel 4 ועל Pixel 4 XL, לצד מוצרים רבים אחרים.
ב-2019 גוגל הציעה Bug bounty של עד 1.5 מיליון דולר לשבב ה-Titan M.
Pixel 4a &amp; 4a 5G.
ב־3 באוגוסט 2020, גוגל הודיעה על Pixel 4a וב-30 בספטמבר 2020, על Pixel 4a 5G, חלופות תקציביות לשני מכשירי ה־Pixel 4 המקוריים.
Pixel 5.
ב־30 בספטמבר 2020, גוגל הודיעה על Pixel 5.
בהמשך הושק גם דגם Pixel 5a, בעל תכונות משופרות לעומת ה-5.
Pixel 6 &amp; 6 Pro.
ב־19 באוקטובר 2021, גוגל הודיעה על Pixel 6 ו-Pixel 6 pro.
טאבלטים (מחשבי לוח).
Pixel C.
ה-Pixel C הוכרז על ידי גוגל באירוע ב־29 בספטמבר 2015, לצד מכשירי הטלפון Nexus 5X ו־Nexus 6P (בין מוצרים אחרים, ולא באירוע רשמי של גוגל). ה־Pixel C כולל יציאת USB-C ושקע אוזניות 3.5 מ"מ. המכשיר רץ על מערכת ההפעלה אנדרואיד 6.0.1 מרשמלו, ובהמשך קיבל עדכון למערכות ההפעלה אנדרואיד 7.x נוגט ו־אנדרואיד 8.x אוראו. גוגל הפסיקה למכור את ה־Pixel C בדצמבר 2017.
Pixel Slate.
Pixel Slate (פיקסל סלייט) הוא טאבלט ומחשב נייד בגודל . הוא הוכרז על ידי גוגל בעיר ניו יורק ב־9 באוקטובר 2018, לצד ה־Pixel 3 ו־3 XL. ה־Pixel Slate כולל שתי יציאות USB-C אך לא כולל שקע האוזניות. המכשיר מפעיל את מערכת ההפעלה של Chrome על גבי מעבדי Intel Kaby Lake. ביוני 2019 הודיעה גוגל כי לא תמשיך לפתח את קו המוצרים, וביטלה שני דגמים שהיו בפיתוח.
מחשבים ניידים.
Chromebook Pixel (2013).
גוגל הכריזה על הדור הראשון של ה־Chromebook Pixel בפוסט בבלוג ב־21 בפברואר 2013. המחשב הנייד כולל קורא כרטיסי SD, כניסת מיני DisplayPort, שקע אוזניות/מיקרופון משולב ושתי יציאות USB 2.0. חלק מהתכונות האחרות של המכשיר כוללות מקלדת עם תאורה אחורית, "משטח מעקב (של עכבר) חרוט במלואו מזכוכית", רמקולי סטריאו משולבים ושני מיקרופונים מובנים.
Chromebook Pixel (2015).
ב־11 במרץ 2015, גוגל הכריזה על הדור השני של ה־Chromebook Pixel בפוסט בבלוג. המחשב הנייד כולל שתי יציאות USB-C, שתי יציאות USB 3.0, חריץ לכרטיס SD ושקע אוזניות/מיקרופון משולב. למכשיר יש גם מקלדת עם תאורה אחורית, "משטח מעקב (של עכבר) חרוט במלואו מזכוכית", רמקולי סטריאו מובנים ושני מיקרופונים מובנים, בין שאר התכונות.
גוגל הפסיקה את ה־Chromebook Pixel של 2015 ב־29 באוגוסט 2016.
Pixelbook.
ב־4 באוקטובר 2017 השיקה גוגל את הדור הראשון של ה־Pixelbook, ששמו Google Pixelbook, באירוע Made By Google 2017.
Pixelbook GO.